посочват в съответната точка от програмата за подпомагане разпоредбите, които са приели, за да осигурят въвеждането на ефикасна система за контрол, чрез която да се избягва двойно финансиране, както е предвидено в член 43 от Делегиран регламент (ЕС) 2016/1149.
 Член 28
 Очевидна грешка
 Всички съобщения, искания или молби, отправени към държава членка съгласно част II, дял I, глава II, раздел 4 от Регламент (ЕС) No 1308/2013 или съгласно настоящия регламент, включително заявления за подпомагане, може да бъдат коригирани по всяко време след подаването им при очевидни грешки, признати от компетентния орган.
 ГЛАВА IV
 РАЗПОРЕДБИ ЗА КОНТРОЛ
 РАЗДЕЛ 1
 Принципи на контрола
 Член 29
 Проверки
 1. Без да се засягат специфичните разпоредби на настоящия регламент или други законодателни актове на Съюза, държавите членки въвеждат проверките и мерките, които са необходими, за да се гарантира правилното прилагане на правилата за програмите за подпомагане в лозаро-винарския сектор, определени в част II, дял I, глава II, раздел 4 от Регламент (ЕС) No 1308/2013, в Делегиран регламент (ЕС) 2016/1149 и в настоящия регламент. Проверките и мерките трябва да са ефективни, пропорционални и възпиращи, така че да осигуряват адекватна защита на финансовите интереси на Съюза.
 2. Държавите членки осигуряват по-специално следното:
 а)
 всички критерии за допустимост, определени в законодателството на Съюза, в националното законодателство или в националната рамка, да могат да бъдат проверявани;
 б)
 да се подбират само операции, които могат да бъдат проверявани и контролирани;
 в)
 компетентните органи, отговарящи за извършването на проверките, да разполагат с достатъчен на брой персонал с подходяща квалификация и опит, за да извършват ефективно проверките;
 г)
 да предвидят проверки за избягване на неправомерното двойно финансиране на мерките по част II, дял I, глава II, раздел 4 от Регламент (ЕС) No 1308/2013 и други схеми на Съюза или национални схеми;
 д)
 методите и средствата за проверка да се определят в съответствие с характера на съответната мярка за подпомагане и да се уточни кой трябва да подлежи на проверка;
 е)
 при проверки, които се извършват въз основа на извадки, държавите членки гарантират, че по брой, характер и честота проверките на място са представителни за цялата територия на съответните държави членки и отговарят, когато е приложимо, на обема на лозаро-винарските продукти, предлагани на пазара или държани с цел предлагане на пазара.
 Член 30
 Административни проверки
 1. Административните проверки се извършват за всички заявления за подпомагане, искания за плащане или други декларации и искания за изменения, които се подават от бенефициера или от трета страна, и обхващат всички елементи, които е възможно и целесъобразно да бъдат проверени чрез административни проверки.
 При необходимост административните проверки включват кръстосани проверки, наред с останалото, с данните от интегрираната система за администриране и контрол, предвидена в дял V, глава 2 от Регламент (ЕС) No 1306/2013.
 Процедурите изискват документиране на извършените контролни дейности, на резултатите от проверките и на мерките, взети в случай на установени несъответствия.
 2. Административните проверки на заявленията за подпомагане трябва да гарантират, че операцията е в съответствие с приложимите задължения, определени в законодателството на Съюза, в националното законодателство или в програмата за подпомагане. Проверките включват проверка